**Havi tájékoztató a közfoglalkoztatás alakulásáról**

***2017. július***

Publikálás dátuma: 2017. szeptember

Tartalom

[Tájékoztató a közfoglalkoztatás alakulásáról 3](#_Toc476644354)

[Táblázatok/ *Tables* 6](#_Toc476644355)

[1. A közfoglalkoztatás főbb adatainak összefoglaló táblázata/ *Summary report of the Public Work's main data* 7](#_Toc476644356)

[2. A közfoglalkoztatás főbb adatainak idősora 2016-ban/ *Time series of the Public Work's main data in 2016* 8](#_Toc476644357)

[3. A közfoglalkoztatás főbb adatainak idősora 2017-ben/ *Time series of the Public Work's main data in 2017* 9](#_Toc476644358)

[4. A közfoglalkoztatásban részt vevők átlagos havi létszáma és annak változása megyénként/ *Monthly average number of the public workers and their changes by counties* 10](#_Toc476644359)

[5. A közfoglalkoztatás főbb típusaiban részt vevők havi átlagos létszáma megyénként/ *Monthly average number of the public workers and their changes in the main types of the Public Work by counties* 11](#_Toc476644360)

[6. A közfoglalkoztatási ráta alakulása megyénként/ *Indicator of participation in Public Work by counties* 12](#_Toc476644361)

[7. A közfoglalkoztatásban dolgozók összetételének alakulása/ *The main features of the public workers* 13](#_Toc476644362)

[8. A hónap folyamán rendelkezésre álló közfoglalkoztatási álláshelyek száma/ *Available vacancies in the Public Work during the month* 14](#_Toc476644363)

[9. A közfoglalkoztatók toplistája/ *Toplist of public employers* 15](#_Toc476644364)

[10. Főbb munkaerő-piaci adatok/ *The main data of the Hungarian labour market* 16](#_Toc476644365)

[11. A Nemzetgazdasági Minisztérium nyilvántartott álláskeresőkre vonatkozó főbb adatai/ *The Ministry for National Economy’s main data of the registered jobseekers* 17](#_Toc476644366)

[Statisztikai definíciók 18](#_Toc476644367)

# Tájékoztató a közfoglalkoztatás alakulásáról

2017. július

Forrás: BM

**A közfoglalkoztatásban dolgozók havi átlagos létszáma csökkent az előző hónaphoz képest**

A Belügyminisztérium közfoglalkoztatásra vonatkozó adatai szerint a programokban részt vevő személyek **havi átlagos száma 180 653 fő volt 2017. júliusban**,amely létszám az előző hónaphoz képest 1,8 százalékos csökkenést mutat. Az egy évvel korábbi időszakhoz viszonyítva szintén csökkenés figyelhető meg, amelynek mértéke 26,2 százalékos.

**A közfoglalkoztatásba belépő személyek száma 11,6 ezer fő volt júliusban**,amely létszám nagymértékben (54,8%-kal) csökkent az előző év azonos időszakához képest és 8 százalékkal volt kevesebb, mint júniusban. 2017 júliusában a belépések legnagyobb hányada (62,2%-a) a hosszabb időtartamú programokat érintette. A belépő személyek 12,1 százalékát országos közfoglalkoztatási programokba vonták be, további 25,7 százalékukat járási startmunka keretében kezdték el foglalkoztatni.

**A kilépő személyek száma** **15,0 ezer főt jelentett júliusban**, amely 4,6 százalékkal magasabb a júniusi létszámnál.

**A vizsgált hónapban a különböző programokban 190 418 fő volt érintett, vagyis ennyien dolgoztak a három közfoglalkoztatási típus valamelyikében legalább egy napig.**

A havi átlagos létszám szerinti bontást tekintve a közfoglalkoztatottak nem, kor és iskolai végzettség szerinti megoszlása a következők szerint alakult 2017. júliusban: 83 888 fő férfi (46,4%) és 96 766 fő nő (53,6%) vett részt közfoglalkoztatásban. A közfoglalkoztatottak 58,1 százaléka 26 és 50 év közötti, a 25 évesek vagy annál fiatalabbak aránya 8,7 százalék, az 50 év felettieké pedig 33,2 százalék volt. **A programokban részt vevők legnagyobb hányada (55,4%-a) legfeljebb általános iskolai végzettséggel rendelkezik**. A szakmunkások, illetve a szakiskolai végzettséggel rendelkezők aránya 25,4 százalékra tehető. Az érettségit adó középiskolai végzettségű közfoglalkoztatottak aránya 17,0 százalék, míg a diplomásoké 2,2 százalék volt a tárgyhónapban.

**2017. júliusban a közfoglalkoztatásban dolgozók által betöltött öt leggyakoribb munkakör között találjuk** az egyszerű szolgáltatási és szállítási tevékenységet (45,7%), az egyszerű mezőgazdasági foglalkozást (8,8%), az egyszerű építőipari (5,7%), az egyéb takarító és kisegítő (4,3%), valamint az általános irodai adminisztrátor (2,9%) munkaköröket. Az említett öt legjelentősebb foglalkozás sorrendje nem változott az előző hónaphoz képest. Ezeken kívül kiemelhetjük még az alábbi gyakori foglalkozásokat: intézményi takarító és kisegítő, egyszerű erdészeti, vadászati és halászati foglalkozás, kubikos, egyéb ügyintéző, munka- és termelésszervező.

**Területi különbségek**

**2017. júliusban a közfoglalkoztatási szerződés megkötésének helye szerint a résztvevők havi átlagos létszáma meghaladta a 30 ezer főt Borsod-Abaúj-Zemplén (31 325 fő) és Szabolcs-Szatmár-Bereg (30 324 fő) megyében**. A közfoglalkoztatás szempontjából a harmadik legjelentősebb megyének Hajdú-Bihar számít (16 603 fő). E három megyében a közfoglalkoztatottak lakóhelye alapján történő besorolás szerint még magasabb létszámokkal találkozhatunk. 2017. júliusban a havi átlagos létszámot tekintve a közfoglalkoztatottak több mint egyharmadának lakhelye Borsodban (18,1%) vagy Szabolcsban (17,4%) volt, további 9,9 százalékuknak pedig Hajdú-Biharban.

Országosan **a közfoglalkoztatásban** **részt vevők 38,5 százaléka dolgozott járási mintaprogramban júliusban**. A közfoglalkoztatási típusok megyénkénti megoszlását tekintve 50 százalék feletti a járási startmunka programban részt vevők havi átlagos száma három megyében, amelyek az alábbiak: **Hajdú-Bihar** (55,4%), **Békés** (52,4%) és **Szabolcs-Szatmár-Bereg** (50,3%).

**A vizsgált hónapban hosszabb idejű közfoglalkoztatásban dolgozott a résztvevők 42,1 százaléka** az országos arányt tekintve. A megyék közül **Komárom-Esztergom** (70,2%), **Pest** (61,9%), **Heves** (60,3%) és **Veszprém** (57,2%) **megyén belül a legnagyobb súlyú ez a programtípus**.

Az **országos közfoglalkoztatási programok**ban részt vevők aránya **19,4 százalék** volt júliusban.

**A legnagyobb közfoglalkoztatók**

**A 2017. évi júliusi zárónapon az NMI Művelődési Intézet Nonprofit Közhasznú Kft. (2 589 fő) számított a legnagyobb közfoglalkoztatónak. A Magyar Református Szeretetszolgálat áll a második helyen**, amely 1 959 fő közfoglalkoztatottat alkalmazott július hónapban. Jelentős közfoglalkoztatónak számítottak továbbá az alábbi szervezetek: Magyar Közút Nonprofit Zrt. (1 928 fő), Felső-Tisza-vidéki (1 721 fő), Észak-magyarországi (1 477 fő) és Közép-Tisza-vidéki Vízügyi Igazgatóság (1 308 fő), Nyíregyházi Városüzemeltető és Vagyonkezelő Nonprofit Kft. (1 234 fő), Országos Széchényi Könyvtár (1 140 fő), Közép-Duna-völgyi Vízügyi Igazgatóság (1 100 fő), MÁV Zrt. (1 060 fő).

**Növekedett a foglalkoztatottak száma az előző és az egy évvel korábbi időszakhoz képest is**

A **KSH** Munkaerő-felmérésének **2017. május–július gördülő negyedévre vonatkozó adatai szerint a 15‑74 év közötti foglalkoztatottak száma 4 433,6 ezer főt tett ki**, ezen belül a közfoglalkoztatottak száma 195,8 ezer főt jelentett (ez 4,4%-os aránynak felel meg).[[1]](#footnote-1) **Az előző időszakhoz (2017. április–június negyedévhez) képest a foglalkoztatottak száma kismértékben (14,1 ezer fővel) növekedett.** **Egy év viszonylatában pedig 1,4 százalékos (61,8 ezer fős) bővülésről beszélhetünk. A foglalkoztatottak számának egy év alatt bekövetkezett emelkedéséhez a közfoglalkoztatás nem járult hozzá**, hiszen éves viszonylatban a programban részt vevők száma csökkenést mutat. A KSH Munkaerő-felmérésének adatai szerint 2017. május–július között **39,7 ezer fővel (16,9%-kal) volt alacsonyabb a közfoglalkoztatottak becsült létszáma, mint egy évvel korábban.**

**A nyilvántartott álláskeresők számának alakulása**

A Nemzetgazdasági Minisztérium adatai szerint a **regisztrált álláskeresők zárónapi száma 274 659 fő volt 2017. júliusban**,amely az előző hónaphoz képest 1,8 százalékos csökkenést mutat. Az álláskeresők 46,3 százaléka nem részesült ellátásban 2017. júliusban; 31,7 százalékuk foglalkoztatást helyettesítő támogatásra, további 22,0 százalékuk álláskeresési ellátásra volt jogosult. Július hónapban a legfeljebb nyolc általános iskolai végzettséggel rendelkezők aránya az állástalanok között 42,7 százalék volt. **A legalább 12 hónapja nyilvántartott, tartós álláskeresők aránya 28,2 százalékot tett ki júliusban**, amely 1,4%‑pontos csökkenést mutat az előző év azonos időszakához képest.

**Az FHT-ra jogosult álláskeresők száma a vizsgált időszakban 87,0 ezer fő volt**, amely létszám **3,7 százalékkal kevesebb, mint az előző hónapban és 4,8 százalékkal alacsonyabb, mint egy évvel korábban.**

**A közfoglalkoztatás súlya az álláskeresők számához viszonyítva**

**A közfoglalkoztatás nyilvántartott álláskeresőkhöz viszonyított súlya**[[2]](#footnote-2) **2017. júliusban Békés** (51,7%), **Szabolcs-Szatmár-Bereg** (50,9%)**, Baranya** (47,4%) és **Borsod-Abaúj-Zemplén** (47,1%) megyében volt a legmagasabb. A legalacsonyabb érték Budapestet (11,8%) és Pest megyét (18,7%) jellemezte. Előző hónaphoz viszonyítva a közfoglalkoztatási ráta országos értéke (39,7%) nem változott.

# Táblázatok/ *Tables*

|  |
| --- |
| A közfoglalkoztatás főbb adatainak összefoglaló táblázata/ *Summary report of the Public Work's main data* |
| *2017. július[[3]](#footnote-3)/ July 2017* |
| **Közfoglalkoztatottak létszámának alakulása/ *Measures of the public worker's number*** | **Létszám, fő/ *Number of*** | **Változás az előző hónaphoz képest/ *Changes compared to the previous month***  | **Változás az előző év azonos időszakához képest/ *Changes compared to the same period of the previous year***  |
| fő/ *number* | % | fő/ *number* | % |
| **Közfoglalkoztatásban részt vevők havi átlagos létszáma[[4]](#footnote-4)/ *Monthly average number of the public workers*** | 180 653 | -3 245 | -1,8 | -64 070 | -26,2 |
| **Közfoglalkoztatásban érintett személyek száma[[5]](#footnote-5)/ *Net number of the public workers*** | 190 418 | -4 055 | -2,1 | -68 027 | -26,3 |
| **Közfoglalkoztatásba belépők[[6]](#footnote-6) létszáma/ *Monthly inflow to the Public Work*** | 11 644 | -1 007 | -8,0 | -14 098 | -54,8 |
| Ebből/ *From this*: Hosszabb időtartamú közfoglalkoztatásba/ *To long-term public employment programmes* | 7 247 | 44 | 0,6 | -12 759 | -63,8 |
| Országos közfoglalkoztatási programba/ *To national public employment programmes*  | 1 410 | -465 | -24,8 | -207 | -12,8 |
| Kistérségi/járási startmunka mintaprogramba/ *To micro-regional and other Start Work model programmes*  | 2 987 | -586 | -16,4 | -1 132 | -27,5 |
| * *Ebből/ From this: mezőgazdasági programba/ To agriculture programmes*
 | 1 008 | -163 | -13,9 | -326 | -24,4 |
| **Közfoglalkoztatásból kilépők[[7]](#footnote-7) létszáma/ *Outflow from the Public Work*** | 15 031 | 658 | 4,6 | -23 301 | -60,8 |

|  |
| --- |
| 2. A közfoglalkoztatás főbb adatainak idősora 2016-ban/ *Time series of the Public Work's main data in 2016* |
| **2016** |
|   | **Január/ *January*** | **Február/ *February*** | **Március/ *March*** | **Április/ *April*** | **Május/ *May*** | **Június/ *June*** | **Július/ *July*** | **Augusztus/ *August*** | **Szeptember/ *September*** | **Október/ *October*** | **November/ *November*** | **December/ *December*** |
| **Belépők száma/ *Number of inflow*** | 15 719 | 9 611 | 162 015 | 53 317 | 22 205 | 15 704 | 25 742 | 11 395 | 20 000 | 16 523 | 19 441 | 28 947 |
| Hosszabb időtartamú közfoglalkoztatásba/ *To long-term public employment programmes* | 12 277 | 7 032 | 54 750 | 27 431 | 14 186 | 9 570 | 20 006 | 6 358 | 11 893 | 10 494 | 11 166 | 23 317 |
| Országos közfoglalkoztatási programba/ *To national public employment programmes*  | 1 290 | 779 | 25 980 | 15 728 | 3 319 | 2 339 | 1 617 | 1 629 | 3 329 | 1 848 | 2 269 | 1 717 |
| Kistérségi/járási startmunka minta-programokba/ *To micro-regional and other Start Work model programmes*  | 2 152 | 1 800 | 81 285 | 10 158 | 4 700 | 3 795 | 4 119 | 3 408 | 4 778 | 4 181 | 6 006 | 3 913 |
| *- Ebből/ From this: mezőgazdasági programokba/* To agriculture programmes | 907 | 717 | 32 457 | 2 677 | 1 350 | 1 154 | 1 334 | 1 149 | 1 677 | 1 394 | 1 868 | 1 343 |
| **Közfoglalkoztatásban részt vevők havi átlagos száma/ Monthly average number of the public workers** | 222 981 | 222 193 | 183 025 | 217 047 | 234 859 | 245 657 | 244 723 | 246 449 | 216 081 | 217 844 | 220 205 | 210 572 |
| Hosszabb időtartamú közfoglalkoztatásban/ In long-term public employment programmes | 89 082 | 93 696 | 76 799 | 92 946 | 103 763 | 110 473 | 105 198 | 103 465 | 90 856 | 92 333 | 94 659 | 94 676 |
| Országos közfoglalkoztatási programban/ In national public employment programmes  | 48 082 | 46 928 | 28 948 | 39 621 | 42 687 | 44 709 | 46 389 | 47 575 | 42 622 | 43 124 | 42 888 | 40 676 |
| Kistérségi/járási startmunka minta-programokban/ In micro-regional and other Start Work model programmes  | 85 816 | 81 569 | 77 279 | 84 481 | 88 409 | 90 474 | 93 136 | 95 409 | 82 603 | 82 387 | 82 658 | 75 220 |
| *- Ebből/ From this: mezőgazdasági programokban/ In agriculture programmes* | 36 265 | 35 221 | 32 039 | 33 164 | 33 939 | 34 571 | 35 462 | 36 363 | 32 129 | 32 086 | 32 457 | 29 631 |
| **Kilépők száma/ *Outflow from the Public Work*** | 19 083 | 7 146 | 216 159 | 6 807 | 4 269 | 4 594 | 38 332 | 6 980 | 54 627 | 13 876 | 16 057 | 35 767 |

|  |
| --- |
| 3. A közfoglalkoztatás főbb adatainak idősora 2017-ben/ *Time series of the Public Work's main data in 2017* |
| **2017** |
|   | **Január/ *January*** | **Február/ *February*** | **Március/ *March*** | **Április/ *April*** | **Május/ *May*** | **Június/ *June*** | **Július/ *July*** | **Augusztus/ *August*** | **Szeptember/ *September*** | **Október/ *October*** | **November/ *November*** | **December/ *December*** |
| **Belépők száma/ *Number of inflow*** | 14 546 | 8 263 | 149 893 | 36 946 | 16 657 | 12 651 | 11 644 |  |  |  |  |  |
| Hosszabb időtartamú közfoglalkoztatásba/ *To long-term public employment programmes* | 11 311 | 6 238 | 60 228 | 19 610 | 7 755 | 7 203 | 7 247 |  |  |  |  |  |
| Országos közfoglalkoztatási programba/ *To national public employment programmes*  | 559 | 517 | 22 811 | 9 846 | 4 646 | 1 875 | 1 410 |  |  |  |  |  |
| Kistérségi/járási startmunka minta-programokba/ *To micro-regional and other Start Work model programmes*  | 2 676 | 1 508 | 66 854 | 7 490 | 4 256 | 3 573 | 2 987 |  |  |  |  |  |
| *- Ebből/ From this: mezőgazdasági programokba/* To agriculture programmes | 1 039 | 561 | 26 373 | 1 980 | 1 253 | 1 171 | 1 008 |  |  |  |  |  |
| **Közfoglalkoztatásban részt vevők havi átlagos száma/ Monthly average number of the public workers** | 211 128 | 208 527 | 162 169 | 174 440 | 183 540 | 183 898 | 180 653 |  |  |  |  |  |
| Hosszabb időtartamú közfoglalkoztatásban/ In long-term public employment programmes | 100 979 | 101 738 | 72 391 | 76 108 | 78 447 | 78 145 | 76 134 |  |  |  |  |  |
| Országos közfoglalkoztatási programban/ In national public employment programmes  | 40 522 | 39 819 | 25 684 | 30 028 | 34 478 | 35 163 | 34 957 |  |  |  |  |  |
| Kistérségi/járási startmunka minta-programokban/ In micro-regional and other Start Work model programmes  | 69 628 | 66 970 | 64 095 | 68 303 | 70 615 | 70 590 | 69 563 |  |  |  |  |  |
| *- Ebből/ From this: mezőgazdasági programokban/ In agriculture programmes* | 28 445 | 27 781 | 25 925 | 26 443 | 26 927 | 26 828 | 26 475 |  |  |  |  |  |
| **Kilépők száma/ *Outflow from the Public Work*** | 18 744 | 11 462 | 199 382 | 16 099 | 12 040 | 14 373 | 15 031 |  |  |  |  |  |

|  |
| --- |
| 4. A közfoglalkoztatásban részt vevők átlagos havi létszáma és annak változása megyénként/ *Monthly average number of the public workers and their changes by counties* |
| *2017. július/ July 2017* |
| **Megye** (a közfoglalkoztatási szerződést kötő járási hivatal/kormányhivatal szerint)/ *By the county-level places of contracting* | **Létszám, fő/ *Number*** | **Változás az előző hónaphoz képest/ *Changes compared to the previous month***  | **Változás az előző év azonos időszakához képest/ *Changes compared to the same period of the previous year***  |
|
| fő/ *number* | % | fő/ *number* | % |
| **Közép-Magyarország/ *Central Hungary*** | **18 739** | **43** | **0,2** | **-7 586** | **-28,8** |
| *Budapest* | 14 979 | 192 | 1,3 | -5 638 | -27,3 |
| *Pest* | 3 760 | -149 | -3,8 | -1 948 | -34,1 |
| **Közép-Dunántúl/ *Central Transdanubia*** | **8 563** | **-240** | **-2,7** | **-4 248** | **-33,2** |
| *Fejér* | 3 767 | -24 | -0,6 | -1 867 | -33,1 |
| *Komárom-Esztergom*  | 1 997 | -135 | -6,4 | -1 103 | -35,6 |
| *Veszprém* | 2 799 | -81 | -2,8 | -1 278 | -31,4 |
| **Nyugat-Dunántúl/ *Western Transdanubia*** | **7 107** | **-116** | **-1,6** | **-2 901** | **-29,0** |
| *Győr-Moson-Sopron*  | 1 686 | -1 | -0,1 | -810 | -32,5 |
| *Vas*  | 2 170 | -50 | -2,3 | -856 | -28,3 |
| *Zala*  | 3 251 | -64 | -1,9 | -1 235 | -27,5 |
| **Dél-Dunántúl/ *Southern Transdanubia*** | **22 585** | **-414** | **-1,8** | **-8 361** | **-27,0** |
| *Baranya*  | 12 345 | -270 | -2,1 | -3 907 | -24,0 |
| *Somogy*  | 7 259 | -107 | -1,5 | -3 401 | -31,9 |
| *Tolna*  | 2 981 | -36 | -1,2 | -1 053 | -26,1 |
| **Észak-Magyarország/ *Northern Hungary*** | **42 478** | **-820** | **-1,9** | **-13 356** | **-23,9** |
| *Borsod-Abaúj-Zemplén* | 31 325 | -682 | -2,1 | -9 610 | -23,5 |
| *Heves* | 5 053 | -75 | -1,5 | -2 172 | -30,1 |
| *Nógrád*  | 6 099 | -63 | -1,0 | -1 575 | -20,5 |
| **Észak-Alföld/ *Northern Great Plain*** | **56 381** | **-1 091** | **-1,9** | **-18 943** | **-25,1** |
| *Hajdú-Bihar*  | 16 603 | -459 | -2,7 | -5 808 | -25,9 |
| *Jász-Nagykun-Szolnok*  | 9 455 | -83 | -0,9 | -5 153 | -35,3 |
| *Szabolcs-Szatmár-Bereg*  | 30 324 | -548 | -1,8 | -7 982 | -20,8 |
| **Dél-Alföld/ *Southern Great Plain*** | **24 801** | **-606** | **-2,4** | **-8 675** | **-25,9** |
| *Bács-Kiskun*  | 7 377 | -168 | -2,2 | -2 795 | -27,5 |
| *Békés*  | 11 354 | -330 | -2,8 | -3 769 | -24,9 |
| *Csongrád* | 6 069 | -108 | -1,7 | -2 111 | -25,8 |
| **Összesen/ *Total*** | **180 653** | **-3 245** | **-1,8** | **-64 070** | **-26,2** |
| 5. A közfoglalkoztatás főbb típusaiban részt vevők havi átlagos létszáma megyénként/ *Monthly average number of the public workers and their changes in the main types of the Public Work by counties* |
| *2017. július/ July 2017* |
| **Megye** (a közfoglalkoztatási szerződést kötő járási hivatal/kormányhivatal szerint)/ *By the county-level places of contracting* | **Hosszabb időtartamú közfoglalkoztatás/ *Long-term public employment programmes*** | **Kistérségi/járási startmunka mintaprogramok/ *Micro-regional and other Start Work model programmes***  | **Országos közfoglalkoztatási program/ *National public employment programmes***  |
|  Létszám, fő/ *Number of* |
|
| **Közép-Magyarország/ *Central Hungary*** | **3 885** | **915** | **13 939** |
| *Budapest* | 1 559 | 0 | 13 420 |
| *Pest* | 2 326 | 915 | 519 |
| **Közép-Dunántúl/ *Central Transdanubia*** | **4 977** | **1 514** | **2 072** |
| *Fejér* | 1 974 | 579 | 1 214 |
| *Komárom-Esztergom*  | 1 403 | 255 | 340 |
| *Veszprém* | 1 600 | 680 | 518 |
| **Nyugat-Dunántúl/ *Western Transdanubia*** | **3 054** | **1 903** | **2 150** |
| *Győr-Moson-Sopron*  | 854 | 174 | 658 |
| *Vas*  | 665 | 411 | 1 093 |
| *Zala*  | 1 535 | 1 317 | 399 |
| **Dél-Dunántúl/ *Southern Transdanubia*** | **11 858** | **8 552** | **2 176** |
| *Baranya*  | 6 814 | 4 181 | 1 351 |
| *Somogy*  | 3 597 | 3 141 | 521 |
| *Tolna*  | 1 447 | 1 230 | 304 |
| **Észak-Magyarország/ *Northern Hungary*** | **21 883** | **17 315** | **3 280** |
| *Borsod-Abaúj-Zemplén* | 15 792 | 13 148 | 2 385 |
| *Heves* | 3 050 | 1 398 | 605 |
| *Nógrád*  | 3 041 | 2 768 | 290 |
| **Észak-Alföld/ *Northern Great Plain*** | **21 426** | **28 399** | **6 556** |
| *Hajdú-Bihar*  | 6 412 | 9 202 | 988 |
| *Jász-Nagykun-Szolnok*  | 3 716 | 3 937 | 1 802 |
| *Szabolcs-Szatmár-Bereg*  | 11 297 | 15 260 | 3 766 |
| **Dél-Alföld/ *Southern Great Plain*** | **9 052** | **10 965** | **4 784** |
| *Bács-Kiskun*  | 2 923 | 2 803 | 1 651 |
| *Békés*  | 3 891 | 5 946 | 1 517 |
| *Csongrád* | 2 238 | 2 215 | 1 616 |
| **Összesen/ *Total*** | **76 134** | **69 563** | **34 957** |

|  |
| --- |
| 6. A közfoglalkoztatási ráta alakulása megyénként/ *Indicator of participation in Public Work by counties* |
| *2017. július/ July 2017* |
| **Megye** (az egyén lakóhelye szerint)/ *By the county-level places of the public workers’ habitation* | **Közfoglalkoztatási ráta, %\*/ *Indicator of participation in the Public Work, %\**** |
|
| **Közép-Magyarország/ *Central Hungary*** | **15,6** |
| *Budapest* | 11,8 |
| *Pest* | 18,7 |
| **Közép-Dunántúl/ *Central Transdanubia*** | **31,8** |
| *Fejér* | 29,5 |
| *Komárom-Esztergom*  | 30,3 |
| *Veszprém* | 36,2 |
| **Nyugat-Dunántúl/ *Western Transdanubia*** | **35,1** |
| *Győr-Moson-Sopron*  | 35,2 |
| *Vas*  | 29,8 |
| *Zala*  | 38,1 |
| **Dél-Dunántúl/ *Southern Transdanubia*** | **42,1** |
| *Baranya*  | 47,4 |
| *Somogy*  | 39,0 |
| *Tolna*  | 35,3 |
| **Észak-Magyarország/ *Northern Hungary*** | **43,4** |
| *Borsod-Abaúj-Zemplén* | 47,1 |
| *Heves* | 34,4 |
| *Nógrád*  | 38,1 |
| **Észak-Alföld/ *Northern Great Plain*** | **45,9** |
| *Hajdú-Bihar*  | 42,9 |
| *Jász-Nagykun-Szolnok*  | 38,6 |
| *Szabolcs-Szatmár-Bereg*  | 50,9 |
| **Dél-Alföld/ *Southern Great Plain*** | **43,1** |
| *Bács-Kiskun*  | 35,6 |
| *Békés*  | 51,7 |
| *Csongrád* | 41,0 |
| **Összesen/ *Total*** | **39,7** |
| *\** Közfoglalkoztatottak havi átlagos létszáma/(nyilvántartott álláskeresők zárónapi száma + közfoglalkoztatottak havi átlagos létszáma) |
| \* *Monthly average number of the public workers/(Number of registered jobseekers at the end of the month + monthly average number of the public workers)* |

|  |
| --- |
| 7. A közfoglalkoztatásban dolgozók összetételének alakulása/ *The main features of the public workers* |
| *2017. július/ July 2017* |
| **A közfoglalkoztatásban részt vevők főbb csoportjai (a havi átlagos létszám alapján)/ *The main groups of the public workers (monthly average number)*** | **Létszám, fő/ *Number of*** | **Változás az előző hónaphoz képest/ *Changes compared to the previous month***  | **Változás az előző év azonos időszakához képest/ *Changes compared to the same period of the previous year***  |
| fő/ *number* | % | fő/ *number* | % |
| **Nemek szerint/ *By gender*** |
| Férfi/ *Male* | 83 888 | -1 847 | -2,2 | -38 924 | -31,7 |
| Nő/ *Female* | 96 766 | -1 398 | -1,4 | -25 147 | -20,6 |
| **Korcsoportok szerint/ *By age groups*** |
| 25 év és alatta/ *25 years old or younger* | 15 782 | -957 | -5,7 | -15 341 | -49,3 |
| 26-50 év/ *26-50 years* | 104 924 | -1 952 | -1,8 | -37 392 | -26,3 |
| 50 év felett/ *Older than 50 years* | 59 947 | -336 | -0,6 | -11 337 | -15,9 |
| **Legmagasabb iskolai végzettség szerint/ *By educational level*** |
| Kevesebb, mint 8 általánossal rendelkezők/ *Less than 8 grades* | 17 790 | -84 | -0,5 | -3 824 | -17,7 |
| 8 általánossal rendelkezők/ *Primary school* | 82 349 | -1 749 | -2,1 | -30 587 | -27,1 |
| Szakmunkásképző, szakiskola/ *Vocational and apprentice school* | 45 804 | -740 | -1,6 | -17 203 | -27,3 |
| Középiskola/ *Secondary education with GCE* | 30 693 | -594 | -1,9 | -10 267 | -25,1 |
| Főiskola, egyetem/ *Tertiary education* | 4 018 | -77 | -1,9 | -2 189 | -35,3 |
| **Foglalkoztatás besorolása szerint/ *By classification of the empolyment*** |
| Nem munkavezető - szakképesített/ *Skilled non-headman* | 26 254 | -1 615 | -5,8 | -5 814 | -18,1 |
| Nem munkavezető - szakképesítés nélküli/ *Unskilled non-headman* | 144 038 | -1 814 | -1,2 | -57 491 | -28,5 |
| Munkavezető - szakképesített/ *Skilled headman* | 4 563 | 76 | 1,7 | -532 | -10,4 |
| Munkavezető - szakképesítés nélküli/ *Unskilled headman* | 5 798 | 108 | 1,9 | -234 | -3,9 |
| **A közfoglalkoztatásban dolgozók\* munkakörönkénti toplistája/ *Toplist of the occupation in Public Work by FEOR (ISCO)*** |
| **Munkakör (FEOR) megnevezése/ *Name of the occupation according to FEOR (ISCO)*** | **Létszám, fő/ *Number of*** | **Arány, %/ *Ratio, %*** |
| 1. Egyéb, máshova nem sorolható egyszerű szolgáltatási és szállítási foglalkozású | 82 493 | 45,7 |
| 2. Egyszerű mezőgazdasági foglalkozású | 15 955 | 8,8 |
| 3. Egyéb egyszerű építőipari foglalkozású | 10 372 | 5,7 |
| 4. Egyéb takarító és kisegítő | 7 838 | 4,3 |
| 5. Általános irodai adminisztrátor | 5 152 | 2,9 |
| 6. Intézményi takarító és kisegítő | 4 711 | 2,6 |
| 7. Egyszerű erdészeti, vadászati és halászati foglalkozású | 4 524 | 2,5 |
| 8. Kubikos | 4 475 | 2,5 |
| 9. Egyéb ügyintéző | 4 331 | 2,4 |
| 10. Munka- és termelésszervező | 3 887 | 2,2 |
| … | … | … |
| **Összesen** | 180 653 | 100% |
| \* A résztvevők havi átlagos létszáma alapján./ *By the monthly average number* |
|

|  |
| --- |
| 8. A hónap folyamán rendelkezésre álló közfoglalkoztatási álláshelyek száma/ *Available vacancies in the Public Work during the month* |
| *2017. július/ July 2017* |
| **Megye** (a munkavégzés helye szerint)/ *By the county-level places of working\** | **Száma, darab/ *Number, pcs*** | **Változás az előző hónaphoz képest/ *Changes compared to the previous month***  | **Változás az előző év azonos időszakához képest/ *Changes compared to the same period of the previous year***  |
|
| db/ *number, pcs* | % | db/ *number, pcs* | % |
| **Közép-Magyarország/ *Central Hungary*** | **21 397** | **-941** | **-4,2** | **-291** | **-1,3** |
| *Budapest* | 20 145 | -917 | -4,4 | 310 | 1,6 |
| *Pest* | 1 252 | -24 | -1,9 | -601 | -32,4 |
| **Közép-Dunántúl/ *Central Transdanubia*** | **2 162** | **-84** | **-3,7** | **-1 834** | **-45,9** |
| *Fejér* | 1 021 | -45 | -4,2 | -1 205 | -54,1 |
| *Komárom-Esztergom*  | 386 | -10 | -2,5 | -275 | -41,6 |
| *Veszprém* | 755 | -29 | -3,7 | -354 | -31,9 |
| **Nyugat-Dunántúl/ *Western Transdanubia*** | **1 143** | **-118** | **-9,4** | **-829** | **-42,0** |
| *Győr-Moson-Sopron*  | 337 | 2 | 0,6 | -106 | -23,9 |
| *Vas*  | 237 | -52 | -18,0 | -211 | -47,1 |
| *Zala*  | 569 | -68 | -10,7 | -512 | -47,4 |
| **Dél-Dunántúl/ *Southern Transdanubia*** | **4 450** | **932** | **26,5** | **-508** | **-10,2** |
| *Baranya*  | 2 977 | 1 000 | 50,6 | 565 | 23,4 |
| *Somogy*  | 901 | -73 | -7,5 | -579 | -39,1 |
| *Tolna*  | 572 | 5 | 0,9 | -494 | -46,3 |
| **Észak-Magyarország/ *Northern Hungary*** | **8 958** | **-185** | **-2,0** | **-460** | **-4,9** |
| *Borsod-Abaúj-Zemplén* | 5 650 | -499 | -8,1 | -350 | -5,8 |
| *Heves* | 1 125 | 97 | 9,4 | -609 | -35,1 |
| *Nógrád*  | 2 183 | 217 | 11,0 | 499 | 29,6 |
| **Észak-Alföld/ *Northern Great Plain*** | **9 712** | **-279** | **-2,8** | **-11 598** | **-54,4** |
| *Hajdú-Bihar*  | 3 432 | -160 | -4,5 | -1 558 | -31,2 |
| *Jász-Nagykun-Szolnok*  | 2 429 | 118 | 5,1 | -1 068 | -30,5 |
| *Szabolcs-Szatmár-Bereg*  | 3 851 | -237 | -5,8 | -8 972 | -70,0 |
| **Dél-Alföld/ *Southern Great Plain*** | **4 523** | **300** | **7,1** | **-3 484** | **-43,5** |
| *Bács-Kiskun*  | 1 346 | -23 | -1,7 | -1 639 | -54,9 |
| *Békés*  | 2 209 | 339 | 18,1 | -1 124 | -33,7 |
| *Csongrád* | 968 | -16 | -1,6 | -721 | -42,7 |
| **Összesen/ *Total*** | **52 345** | **-375** | **-0,7** | **-19 004** | **-26,6** |

\* Az országos közfoglalkoztatás munkaerőigényeit a foglalkoztató székhelye szerint illetékes kormányhivatalokban kezelik. Ebből következően a Budapesten adminisztrált közfoglalkoztatási munkaerőigények jelentős része – tekintettel arra, hogy az ország több vagy minden megyéjét érinti – valójában nem budapesti munkavégzési helyszínt takar./ *Available vacancies in the national public employment programmes are handled by the county-level places of employing headquarters. Therefore vacancies in the Public Work in Budapest can be different considering the county-level places of working and can be available in other counties.* |

|  |
| --- |
| 9. A közfoglalkoztatók toplistája/ *Toplist of public employers* |
| *2017. július/ July 2017* |
| **Megnevezés/ *Name*** | **A támogatásban részt vevők száma (fő)/ *Number of public workers***  |
| NMI Művelődési Intézet Nonprofit Közhasznú Kft. | **2 589** |
| Magyar Református Szeretetszolgálat | **1 959** |
| Magyar Közút Nonprofit Zrt. | **1 928** |
| Felső-Tisza-vidéki Vízügyi Igazgatóság | **1 721** |
| Észak-magyarországi Vízügyi Igazgatóság | **1 477** |
| Közép-Tisza-vidéki Vízügyi Igazgatóság | **1 308** |
| Nyíregyházi Városüzemeltető és Vagyonkezelő Nonprofit Kft. | **1 234** |
| Országos Széchényi Könyvtár | **1 140** |
| Közép-Duna-völgyi Vízügyi Igazgatóság | **1 100** |
| Magyar Államvasutak Zrt. | **1 060** |

|  |
| --- |
| 10. Főbb munkaerő-piaci adatok/ *The main data of the Hungarian labour market* |
| **A népesség gazdasági aktivitás szerint/ *The economic activity of the population*** | 2017. május - július (ezer fő)/ *May - July 2017 (thousand persons)* | Változás előző év azonos időszakához képest (ezer fő)/ *Changes compared to the same period of the previous year (thousand persons)* |
| Népesség száma\*/ *Number of the population* | 9 797,6 | -32,9\*\* |
| Aktív korú népesség (15-64 év)/ *Number of the working-age population (15-64 years)* | 6 415,9 | -64,0 |
| Gazdaságilag aktív/ *The economically active population* | 4 578,2 | 18,6 |
|  Foglalkoztatott/ *Employed* | 4 385,0 | 52,7 |
|  Munkanélküli/ *Unemployed* | 193,2 | -34,1 |
| Gazdaságilag inaktív/ *The economically inactive population* | 1 837,7 | -82,6 |
| **KSH munkaerő-felmérés adatai/ *Data of the Hungarian Central Statistical Office's Labour Force Survey (LFS)*** | 2017. május-július/ *May - July 2017* | Változás/ *Changes compared to* |
| előző időszakhoz képest/ *the previous rolling quarter* | előző év azonos időszakához képest/*the same period of the previous year* |
| fő/ *number* | (%, %-pont)/ *(in %, %-point)* | fő/ *number* | (%, %-pont)/ *(in %, %-point)* |
| Foglalkoztatottak száma, 15-74 évesek (ezer fő)/ *Number of the employed people, 15-74 years (thousand persons)* | 4 433,6 | 14,1 | 0,3 | 61,8 | 1,4 |
| *Ezen belül: közfoglalkoztatottak száma (ezer fő)/ From this: public workers (thousand persons)*  | 195,8 | -10,2 | -5,0 | -39,7 | -16,9 |
| Foglakoztatási ráta (15-64 évesek), %/ *Employment rate (15-64 years), in %* | 68,3 | … | 0,3 | … | 1,5 |
| Munkanélküliek száma, 15-74 évesek (ezer fő)/ *Number of the unemployed people, 15-74 years (thousand persons)* | 193,4 | -2,9 | -1,5 | -34,6 | -15,2 |
| Munkanélküliségi ráta (15-74 évesek), %/ *Unemployment rate (15-74 years), in %* | 4,2 | … | -0,1 | … | -0,8 |
| A közfoglalkoztatás részesedése a foglalkoztatottak számának változából, %/ *Public Work's share of the employment change, %* | 0,0% |

\* 2017. jan 1-jei adat/ on 1st January 2017

\*\* A viszonyítás alapja az egy évvel korábbi népességszám./ Compared to the previous year (1st January 2016)

|  |
| --- |
| 11. A Nemzetgazdasági Minisztérium nyilvántartott álláskeresőkre vonatkozó főbb adatai/ *The Ministry for National Economy’s main data of the registered jobseekers* |
| **A Nemzetgazdasági Minisztérium nyilvántartási adatai/ *Data of the Ministry for National Economy*** | 2017. július/ *July 2017* | Változás/ *Changes compared to* |
| előző időszakhoz képest/ *the previous month* | előző év azonos időszakához képest/ *the same period of the previous year* |
| fő/ *number* | (%, %-pont)/ *(in %, % point)* | fő/ *number* | (%, %-pont)/ *(in %, % point)* |
| Nyilvántartott álláskeresők zárónapi száma (ezer fő)/ *Number of the registered jobseekers at the end of the month (thousand persons)* | 274 659 | -4 907 | -1,8 | -17 325 | -5,9 |
| Ebből/ *From this*: Álláskeresési ellátásra jogosult/ *Eligible for jobseekers' allowance* | 60 559 | 3 007 | 5,2 | 3 097 | 5,4 |
| Foglalkoztatást helyettesítő támogatásban részesül/ *The recipients of the employment substitution support* | 87 020 | -3 369 | -3,7 | -4 418 | -4,8 |
| Ellátás nélkül/ *Jobseekers without any benefit* | 127 080 | -4 545 | -3,5 | -16 004 | -11,2 |
| 25 év és alatta/ *25 years old or* *younger* | 49 307 | -340 | -0,7 | -4 641 | -8,6 |
| 50 év feletti/ *Older than 50 years* | 86 583 | -1 289 | -1,5 | -1 457 | -1,7 |
| Legfeljebb 8 ált. iskolai végzettségű/ *Jobseekers with primary school or less than 8 grades* | 117 338 | -4 576 | -3,8 | -2 691 | -2,2 |
| Tartós álláskereső/ *Long-term registered* | 77 333 | -576 | -0,7 | -9 051 | -10,5 |
| Tartós álláskeresők aránya (%)/ *Ratio of long-term registered (%)* | 28,2 | … | 0,3 | … | -1,4 |

#

# Statisztikai definíciók

**MÓDSZERTANI ÚTMUTATÓ**

**Közfoglalkoztatott**: a közfoglalkoztatásról és a közfoglalkoztatáshoz kapcsolódó, valamint egyéb törvények módosításáról szóló 2011. évi CVI. törvény szerint közfoglalkoztatott az lehet, aki munkaviszonyt létesíthet,[[8]](#footnote-8) 16. életévét betöltötte, és a kormányhivatalnál regisztrált álláskereső (foglalkoztatást helyettesítő támogatásban részesülő, illetve álláskeresési vagy szociális ellátásra nem jogosult álláskereső) vagy a megváltozott munkaképességű személyek ellátásairól szóló 2011. évi CXCI. törvény szerinti rehabilitációs ellátásban részesülő személy.

**Időszak**:a közfoglalkoztatási támogatás iránti kérelmek, a közfoglalkoztatási szerződések, illetve a hatósági szerződés névsorában való érvényes feltöltés ideje. Statisztikai szempontból a nyilvántartási rendszerbe (IR) való bekerülés időpontját tekintjük relevánsnak egy ügy adott időszakba történő besorolásához. A havonta megfigyelt időszak az előző hónap 21. napjától a tárgyhó 20. napjáig tart. 2015. január 1-jétől a tárgyhónapra vonatkozó adatok a következő hónap 20-ai zárónapján kerülnek számbavételre.

**Közfoglalkoztatásban részt vevők havi átlagos létszáma**:A közfoglalkoztatásban részt vevők átlagos állományi létszáma az adott hónapban közfoglalkoztatásban részt vevők napi létszámainak számtani átlaga. A támogatás keretében munkaszerződésben töltött napokat veszi figyelembe. Az átlagolást a tényleges létszám alapján kell elvégezni, vagyis minden személyt – a munkaidő hosszától függetlenül – egy-egy egész főnek kell tekinteni.

A közfoglalkoztatottak havi átlagos (állományi) létszámát az adott hónap naptári napjainak figyelembevételével kell meghatározni, vagyis a naponkénti közfoglalkoztatott létszámok összegét (a munkarend szerinti pihenőnapokra és ünnepnapokra az azt megelőző munkanap létszámát véve figyelembe) el kell osztani a hónap napjainak számával.

A közfoglalkoztatottak éves átlagos (állományi) létszáma a leírtak alapján már kiszámított havi átlagos létszámadatok számtani átlaga, vagyis éves átlagszámítás esetén 12-vel kell elosztani a havi átlagos létszámadatok összegét. Ugyanígy kell eljárni egy adott időszak esetén: az időszak hónapjaiban a közfoglalkoztatottak átlagos (állományi) létszámának összegét el kell osztani az adott időszak hónapjainak számával.

Az átlagos havi létszámot tekintve nyilvántartási okokból, valamint a tört időszakok statisztikai kerekítéseinek következtében eltérő részeredmények láthatók a különböző ismérvek szerinti bontásban. A kismértékű változások a teljes átlagos, vagy állományi létszám összegét nem érintik.

A nyilvántartási rendszer sajátosságai (késedelmes rögzítések, szerződések hosszabbítása miatt keletkező dupla tételek) következtében 2015 augusztusában az átlagos létszám meghaladja az érintett létszámot.

**Közfoglalkoztatásban érintett személyek száma**: a vizsgált időszakban a közfoglalkoztatásban legalább egy napon részt vevők létszáma. Ha egy egyénnek egy időszak alatt több szerződése született a közfoglalkoztatás valamely típusában (Hosszabb időtartamú közfoglalkoztatás támogatása, Országos közfoglalkoztatási program támogatása, Kistérségi/járási startmunka mintaprogram), akkor csak egyszer szerepel. Akkor is egyszer jelenik meg, ha a két szerződése két támogatási típus (pl. Országos…) két alcsoportjához (pl. Víztársulati…, és Határnyiladék…) tartozik.

**Közfoglalkoztatásba belépők létszáma**:a közfoglalkoztatási szerződések keretében közfoglalkoztatási jogviszonyt létesítők létszáma, havonta. A közfoglalkoztatásba egy személy egy évben többször is beléphet. A tényleges belépéseken felül nyilvántartási és technikai okokból is szükség lehet ki- és beléptetésre egy támogatási folyamaton belül. A belépési esetek havi létszámai összeadhatók. Ha egy egyén az adott időszak alatt több közfoglalkoztatási jogviszonyt létesített – a támogatás típusától, illetve annak alcsoportjaitól függetlenül –, akkor többször szerepel.A vizsgált időszak a megelőző hónap 21-től tárgyhó 20-ig tart. 2015. január 1-jétől a tárgyhónapra vonatkozó adatok a következő hónap 20-ai zárónapján kerülnek számbavételre.

**Közfoglalkoztatási támogatás típusok:**

***Hosszabb időtartamú közfoglalkoztatás:*** olyan közfoglalkoztatási forma, amelynek keretében értékteremtő, szakképzettséget is igénylő munkák végzésére vonhatók be elsősorban a foglalkoztatást helyettesítő támogatásra jogosult személyek, illetve a járási hivatal által közvetített álláskeresők, továbbá a megváltozott munkaképességű személyek ellátásairól szóló törvény szerinti rehabilitációs ellátásban részesülő személyek. Továbbá közfoglalkoztatási jogviszony létesíthető azzal a személlyel is, aki menekültként, oltalmazottként vagy menedékesként történő elismerés iránti kérelmet nyújtott be, valamint a kijelölt tartózkodási helyen élő harmadik országbeli állampolgárral, amennyiben adataikat a járási (fővárosi kerületi) hivatal nyilvántartásba vette. 2016. június 8. napjától támogatás nyújtható azon álláskereső személy napi 4-8 órás (rész)munkaidőben történő foglalkoztatásához is, akinek legalább negyven százalékos mértékű egészségkárosodását a rehabilitációs szakértői szerv megállapította, vagy aki vakok személyi járadékában vagy fogyatékossági támogatásban részesül.

A program támogatása a közfoglalkoztatási bér és a szociális hozzájárulási adó 100%-áig terjedhet, valamint e támogatási összeg 20%-a lehet a közvetlen költségekhez és az anyagköltségekhez nyújtott támogatás. Ezen kívül támogatás nyújtható a polgármesteri hivatallal nem rendelkező települési önkormányzat közfoglalkoztató részére a szervezési költséghez, amelynek mértéke nem haladhatja meg a bérköltséghez nyújtott támogatás 1,5 százalékát.

A foglalkoztatás legfeljebb 12 hónapos időtartamban történik közfoglalkoztatási jogviszony keretében. [A közfoglalkoztatáshoz nyújtható támogatásokról szóló 375/2010. (XII. 31.) Korm. rendelet 4. §]

***Országos közfoglalkoztatási program:*** olyan közfoglalkoztatási forma, amely a mindenkori munkaerő-piaci helyzet, az esetleges „vis maior” helyzetek kezelésére, több ágazatot átfogóan (pl. ár- és belvízvédelem, a közutak, vasutak, az erdőterületek, megújuló energiaforrások területén) indítható. A támogatás elsősorban foglalkoztatást helyettesítő támogatásra jogosultak foglalkoztatása után nyújtható. Amennyiben a benyújtott kérelemben megjelölt munkakörre a járási (fővárosi kerületi) hivatal nem tud a foglalkoztatást helyettesítő támogatásra jogosult személyek köréből megfelelő munkaerőt biztosítani, akkor más, álláskeresőként nyilvántartott, vagy a megváltozott munkaképességű személyek ellátásairól és egyes törvények módosításáról szóló törvény szerinti rehabilitációs ellátásban részesülő személy foglalkoztatása is támogatható. Továbbá közfoglalkoztatási jogviszony létesíthető azzal a személlyel is, aki menekültként, oltalmazottként vagy menedékesként történő elismerés iránti kérelmet nyújtott be, valamint a kijelölt tartózkodási helyen élő harmadik országbeli állampolgárral, amennyiben adataikat a járási (fővárosi kerületi) hivatal nyilvántartásba vette. 2016. június 8. napjától támogatás nyújtható azon álláskereső személy napi 4-8 órás (rész)munkaidőben történő foglalkoztatásához is, akinek legalább negyven százalékos mértékű egészségkárosodását a rehabilitációs szakértői szerv megállapította, vagy aki vakok személyi járadékában vagy fogyatékossági támogatásban részesül.

Az országos közfoglalkoztatási programok időtartama az egész év folyamán biztosítja a közfoglalkoztatást, teljes munkaidőben. A közfoglalkoztatónak a munkavégzéshez kapcsolódóan a foglalkoztatást elősegítő képzés lehetőségét biztosítania kell. A program támogatása a közfoglalkoztatási bér és a szociális hozzájárulási adó 100%-áig terjedhet, valamint e támogatási összeg 20%-a lehet a közvetlen költségekhez és anyagköltségekhez, továbbá legalább 100 fő foglalkoztatása esetén legfeljebb 3%-a lehet a szervezési költségekhez nyújtott támogatás. A közfoglalkoztatók lehetnek vízügyi igazgatóságok, állami és magán erdőgazdaságok, vízgazdálkodási társulatok, Magyar Közút Nonprofit Zrt., katasztrófavédelmi és rendőri szervek, vasúti pályahálózat-működtető szervezetek, Nemzeti Parkok, Magyar Honvédség, Nemzeti Művelődési Intézet, Állami Autópálya Kezelő Zrt., stb. [A közfoglalkoztatáshoz nyújtható támogatásokról szóló 375/2010. (XII. 31.) Korm. rendelet]

***Kistérségi/járási startmunka mintaprogram***: közfoglalkoztatási mintaprogram, amelyet a közfoglalkoztatásért felelős miniszter indíthat meghatározott célok elérése érdekében. A mintaprogram esetében a közfoglalkoztatási bér és a szociális hozzájárulási adó 100%-os támogatásán kívül a beruházási és dologi költségek és kiadások 70-100% közötti mértékben támogathatók. Ráépülő közfoglalkoztatási program esetében a támogatás mértékéről a közfoglalkoztatásért felelős miniszter dönt. A közfoglalkoztatási mintaprogramra épülő közfoglalkoztatási programok beruházási és dologi költségei szintén 70-100%-os összegben támogathatóak. [A közfoglalkoztatáshoz nyújtható támogatásokról szóló 375/2010. (XII. 31.) Korm. rendelet 7/B. §]

**Közfoglalkoztatásból kilépők létszáma**: a közfoglalkoztatást a vizsgált időszakban bármilyen okból befejező személyek létszáma. A kilépők létszámába beletartozik a normál módon befejezőkön kívül a vizsgált időszakban kilépők, lemorzsolódók és egyéb okból megszűnt vagy megszüntetett közfoglalkoztatási jogviszonyok száma is. A vizsgált időszak a megelőző hónap 21-től tárgyhó 20-ig tart. 2015. január 1-jétől a tárgyhónapra vonatkozó adatok a következő hónap 20-ai zárónapján kerülnek számbavételre.

**Zárónapi létszám**:a vizsgált időszak utolsó napján közfoglalkoztatási jogviszonnyal rendelkező személyek száma.A vizsgált időszak a megelőző hónap 21-től tárgyhó 20-ig tart. 2015. január 1-jétől a tárgyhónapra vonatkozó adatok a következő hónap 20-ai zárónapján kerülnek számbavételre.

**Közfoglalkoztatási ráta**: a közfoglalkoztatottak havi átlagos létszámát viszonyítja a közfoglalkoztatottak havi átlagos és a nyilvántartott álláskeresők zárónapi létszámához.

**Korcsoport**: a közfoglalkoztatott személy kora az alábbi életkor-kategóriák szerint:

* 25 év és alatta,
* 26–50 év közötti,
* 50 év feletti.

**Iskolai végzettség**: a közfoglalkoztatott személy legmagasabb iskolai végzettsége a közfoglalkoztatás megkezdése előtt. A lehetséges kategóriák: 1. általános iskolai végzettség nélküli, 2. általános iskola, 3. szakmunkásképző, szakiskola, 4. érettségi (szakközépiskola, gimnázium, technikum), 5. felsőfokú (főiskola, egyetem).

**Foglalkoztatás besorolása**:

* nem munkavezető – szakképesített (bruttó bér: 106 555 Ft),
* nem munkavezető – szakképesítés nélküli (bruttó bér: 81 530 Ft),
* munkavezető – szakképesített (bruttó bér: 117 245 Ft),
* munkavezető – szakképesítés nélküli (bruttó bér: 89 705 Ft).[[9]](#footnote-9)

**FEOR**: A közfoglalkoztatásra bejelentett álláshelyek besorolására a Foglalkozások Egységes Osztályozási Rendszerének (FEOR-08) kategóriái szolgálnak. A FEOR felépítésében követi az érvényes nemzetközi osztályozást az ISCO-08 rendszerét. A FEOR a foglalkozásokat egy négy számjegyes decimális rendszerbe sorolja be. A négy számjegyes decimális rendszeren belül az első számhely a foglalkozási főcsoportot, a második a foglalkozási csoportot, a harmadik a foglalkozási alcsoportot, a negyedik pedig magát a foglalkozást jelenti. A „foglalkozás” megnevezés a ténylegesen gyakorolt tevékenység tartalmából indul ki, emellett figyelembe veszi az iskolázottság, szakképzettség szintjét. A FEOR-08 1-9. és a 0. főcsoportot különbözteti meg.

**Gazdaságilag aktív**: A KSH munkaerő-felmérése a vizsgált népességet egy meghatározott időszakban végzett tevékenységük alapján sorolja a következő két fő csoportba: a gazdaságilag aktívak (a rendelkezésre álló munkaerő) és a gazdaságilag nem aktívak (inaktívak) csoportjába. A gazdaságilag aktívak kategóriája jelenti mindazon személyeket, akik a megfigyelés hetében a munkaerőpiacon foglalkoztatottként vagy munkanélküliként megjelentek.

**Foglalkoztatott**: az, aki a vizsgált időszakban (ún. vonatkozási héten, a hetet hétfőtől vasárnapig számítva) legalább 1 óra, jövedelmet biztosító munkát végzett, vagy munkájától csak átmenetileg (szabadság, betegség stb. miatt) volt távol. Jövedelmet biztosító munkának számít minden olyan tevékenység:

* amely pénzjövedelmet eredményez, vagy
* amely természetbeni juttatást biztosít, esetleg
* amelyet egyéb, később realizálható jövedelem érdekében végeztek,
* amelyet mint segítő családtagok végeztek a háztartáshoz tartozó gazdaság, vállalkozás jövedelmének növelése érdekében.

**Munkanélküli**: az a személy, akire a következő kritériumok egyidejűleg teljesülnek:

* az adott héten nem dolgozott (s nincs olyan munkája, amelytől átmenetileg távol volt),
* aktívan keresett munkát a kikérdezést megelőző négy hét folyamán,
* rendelkezésre áll, azaz két héten belül munkába tudna állni, ha találna megfelelő állást.

**Gazdaságilag inaktív**: azok, akik a vonatkozási héten nem dolgoztak, illetve nem volt rendszeres, jövedelmet biztosító munkájuk és nem is kerestek munkát, vagy kerestek, de nem tudtak volna munkába állni. Idetartoznak – többek között – a passzív munkanélküliek, akik szeretnének ugyan munkát, de kedvezőtlennek ítélve elhelyezkedési esélyeiket, meg sem kísérlik az álláskeresést.

**Foglalkoztatási ráta**: a foglalkoztatottaknak a megfelelő korcsoportba tartozó (itt: 15‑64 éves) népességhez viszonyított aránya.

**Munkanélküliségi ráta**: a munkanélkülieknek a megfelelő korcsoportba tartozó (itt: 15-74 éves) gazdaságilag aktív népességhez mért aránya.

**Nyilvántartott álláskereső**: az a személy, akit az illetékes járási hivatal álláskeresőként nyilvántart, és aki a munkaviszony létesítéséhez szükséges feltételekkel rendelkezik, oktatási intézmény nappali tagozatán nem folytat tanulmányokat, valamint öregségi nyugdíjra nem jogosult, rehabilitációs járadékban nem részesül, illetve az alkalmi foglalkoztatásnak minősülő munkaviszony kivételével munkaviszonyban nem áll és egyéb kereső tevékenységet sem folytat, továbbá elhelyezkedése érdekében az illetékes járási hivatallal együttműködik. [A foglalkoztatás elősegítéséről és a munkanélküliek ellátásáról szóló 1991. évi IV. tv.]

**Álláskeresési ellátás**: Az álláskereső részére – a foglalkoztatás elősegítéséről és a munkanélküliek ellátásáról szóló 1991. évi IV. törvénybenmeghatározott feltételek szerint – álláskeresési ellátásként álláskeresési járadék, nyugdíj előtti álláskeresési segély, valamint költségtérítés jár.

**Foglalkoztatást helyettesítő támogatásban részesülő személyek**: a nyilvántartott álláskeresők közül azok, akik hátrányos munkaerő-piaci helyzetű aktív korúak és jövedelmük kiegészítésére, pótlására pénzbeli szociális ellátásban részesülnek. 2009. január 1-jétől a rendszeres szociális segélyben részesülőket két csoportba sorolták: a rendszeres szociális segélyezettek és a rendelkezésre állási támogatottak. 2011. január 1-jétől a rendelkezésre állási támogatás helyébe új ellátási forma a bérpótló juttatás lépett. 2011. szeptember 1-jétől pedig a bérpótló juttatás elnevezés foglalkoztatást helyettesítő támogatásra változott. [A szociális igazgatásról és a szociális ellátásokról szóló 1993. évi III. tv.]

**Ellátás nélküli álláskereső**: az a nyilvántartott álláskereső, aki pénzbeli álláskeresési ellátásban, illetve foglalkoztatást helyettesítő támogatásban nem részesül.

**Tartós álláskereső**: az a személy, akit az illetékes járási hivatal legalább 12 hónapja folyamatosan álláskeresőként nyilvántart.

1. Munkaerő-felmérésből származó, becsült adat. [↑](#footnote-ref-1)
2. Kiszámításának módja: közfoglalkoztatásban részt vevők havi átlagos létszáma/(nyilvántartott álláskeresők zárónapi száma + közfoglalkoztatásban részt vevők havi átlagos létszáma). [↑](#footnote-ref-2)
3. A havonta megfigyelt időszak az előző hónap 21. napjától a tárgyhó 20. napjáig tart. 2015. január 1-jétől a tárgyhónapra vonatkozó adatok a következő hónap 20-ai zárónapján kerülnek számbavételre. [↑](#footnote-ref-3)
4. A közfoglalkoztatásban részt vevők átlagos állományi létszáma: az adott hónapban közfoglalkoztatásban részt vevők napi létszámainak számtani átlaga. [↑](#footnote-ref-4)
5. A vizsgált időszakban a közfoglalkoztatásban legalább egy napon részt vevők létszáma. Azt mutatja meg, hogy hány egyedi személyt ért el a közfoglalkoztatás. [↑](#footnote-ref-5)
6. Közfoglalkoztatási szerződés keretében adott hónapban közfoglalkoztatási jogviszonyt létesítők száma. Ha egy egyén adott időszak alatt több közfoglalkoztatási jogviszonyt létesített – függetlenül annak típusától –, akkor többször szerepel. A havi belépő létszám tartalmaz olyan belépőket, akik esetében a foglalkoztatás kezdete korábbi időszakra esik, de a nyilvántartási rendszer sajátosságaiból adódóan a korábbi időszakokban nem tudtuk figyelembe venni. [↑](#footnote-ref-6)
7. A közfoglalkoztatást a vizsgált időszakban bármilyen okból befejező személyek száma. [↑](#footnote-ref-7)
8. A munka törvénykönyvéről szóló 2012. évi I. törvény rendelkezései szerint. [↑](#footnote-ref-8)
9. 2017. január 1-jétől. [↑](#footnote-ref-9)